Publication: Magyar Közlöny
Issue: MK-2005-141 (Year: 2005, Number: 141)
Era: 2004-2010
Section: 1990. évi LXV. törvény (a továbbiakban: Ötv.) rendelkezései az irányadók.
Paragraph Index: 1001

(12) A (10) bekezdés szerinti kisebbségi fenntartói kiegészítõ támogatás meghatározása minden évben a költségvetési tervezéskor ismert adatok alapján történik, az éves költségvetésrõl szóló törvényben, a közoktatási szolgáltatások igénybevételének figyelembevételével. A kisebbségi fenntartói kiegészítõ támogatás összegének számításához az önkormányzatok adott ágazati mûködési kiadásainak és felújítási költségeinek összegét csökkenteni kell az intézményi saját bevételekkel, továbbá a közoktatásra központosított elõirányzatból adott olyan külön támogatással, amelyhez pályázat útján az önkormányzati és kisebbségi önkormányzati fenntartók, illetve intézményei egyaránt hozzájuthatnak. Az így megállapított összegbõl határozandó meg a normatív támogatás aránya és a kisebbségi fenntartói kiegészítõ támogatás számított összege.

Source: https://magyarkozlony.hu/hivatalos-lapok/22479bf8828125a5c75f82db806d086735e6a097/dokumentumok/225246f088bb53a8e00b3733fd71365904ab653f/letoltes